  Туспуктэм: Ижкар администарцилэн пресс-службаез Майя Бывальцева Ижкарын Удмуртиысь нырысетӥезлы ужасьлы-революционерлы, Ижысь кар кенешлэн тӧроезлы Иван Пастуховлы синпелетэз выльдыны кутскизы. Тупатъян ужъёс 90 арскын нырысьсэ радъясько. Со сярысь кар администрацилэн пресс-службаез ивортӥз. Та дырлы Коммунаръёслэн но Красногеройёской ульчаос вожвын сылӥсь синпелет котырысь гранит но тротуар плиткаосты утялтӥзы, пыкъясь борддоръёсты юнматӥзы ни, инъетсэ но пыкъясь боррдоръёсты изэн шобыртозы. Ассэ синпетелетэз вуж буёлэзлэсь сузялозы. Вань ужъёсты шуркынмон пумозь йылпумъяны чаклало. Кызьы вераз Удмуртиысь дано архитектор Нина Степанюк, Ижкарын дано адямиослы сӥзем нимъем синпелетъёс трос ик ӧвӧл. Одӥгез нырысетӥосыз пӧлысь Иван Пастуховлы сӥземын, со 1933-тӥ арын кылдӥз но нырысь Шор (Пастухов) площадьын, туала Александр Невский собор вӧзын, сылӥз. 1963-тӥ арын карлэсь генпланзэ кутӥзы, соя Шор площадь туала интыяз выжиз, нош синпелетэз Комуннаръёслэн но Красногеройской ульчаос воже нуизы. Соку памятникез огшоры инъет вылэ пуктӥзы, нош 1990-тӥ аръёс кутсконын котырзэ умоятӥзы, пичи сквер лэсьтӥзы. Борддор вӧзы чугунлэсь ньыль винтовкаос пуктӥзы, Пастуховлэн революци сюресэз сярысь ивортӥсь барельефъёс юнматӥзы. Но соос ялан ышылӥзы, соин ик али тупатъян дыръя соосты вылысь уз лэсьтэ ни. Иван Пастуховлы синпелет лулчеберет кылёсбуръя улосвыл синпелетъёс пӧлы пыртэмын. 1-тӥ куартолзе 1933-тӥ арын усьтэм памятникез Россиысь тодмо скульптор Иван Ефимов лэсьтӥз. Тодэ вайытом, Глаз ёросысь Симашур гуртын нырысьсэ Быдӟым Атыкай оже пыриськем, фронт мышкын ужам улосчиоссылы синпелет пуктӥзы. Тегъёс: Ижкар синпелет тупатъянужъёс  